इसके बाद प्रबंधन ने सीनियर रिपोर्टर विजय विनीत को ब्‍यूरोचीफ बनाकर सोनभद्र भेजा. विजय विनीत सोनभद्र गए पर उनकी वरिष्‍ठता को देखते हुए यह उनके डिमोशन जैसा था. बताया जा रहा है कि यह काम भी इनको किनारे करने के लिए लगाया गया था. पहले से ही नाराज चल रहे विजय विनीत ने सोनभद्र ज्‍वाइन तो कर लिया पर वहां रम नहीं पाए. पहले उन्‍होंने मेडिकल लीव ली उसके बाद वे हिंदुस्‍तान से इस्‍तीफा देकर जनसंदेश टाइम्‍स में वरिष्‍ठ पद पर ज्‍वाइन कर लिया. बताया जा रहा है कि उन्‍होंने ही सोनभद्र में हिंदुस्‍तान को झटका दिया है. प्रशांत को छोड़कर सारे लोगों को जनसंदेश टाइम्‍स से जोड़ दिया. गौरतलब है कि जिलों में लोगों की नियुक्ति की जिम्‍मेदारी विजय विनीत ही संभाल रहे हैं. दूसरी तरफ हिंदुस्‍तान के सूत्रों का कहना है कि सोनभद्र में टीम के जाने से खुशी हैं क्‍योंकि राहुल श्रीवास्‍तव को फिर से कमान देने की राह लगभग तैयार हो चुकी है.